Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Miguel Bujanda Cirauqui jaunak egindako galderaren erantzuna, Foru Diputazioak emana, Iratxeko monasterioaren jabetza lagatzeari buruzkoa. Galdera 2021eko urriaren 21eko 5. Nafarroako Parlamentuko Aldizkari Ofizialean argitaratu zen.

Iruñean, 2022ko otsailaren 14an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Miguel Bujanda Cirauqui jaunak idatziz erantzuteko galdera egin du, Nafarroako Parlamentuko 292 irteera-zenbakiarekin erregistratua, 2022ko urtarrilaren 17an (10-22/PES-7 galdera), Iratxeko monasterioaren jabetza lagatzeari buruz. Hona Ekonomia eta Ogasun Departamentuko kontseilariak ematen dion informazioa:

Iratxeko Andre Maria monasterioa Turespañari atxikita dago, eta erakunde horretako lehendakariaren idazki baten bitartez jakinarazi zen monasterioa Nafarroako Gobernuari itzultzeko egin beharreko izapideak hasiak zirela.

Duela gutxi, departamentu honek argibideak eskatu ditu prozedura horren egungo egoera administratiboaz, beharrezkoa baita Ogasun Ministerioak aurretik atxikipena kentzea, Administrazio Publikoen Ondareari buruzko azaroaren 3ko 33/2003 Legearen 10.6.d) artikuluaren arabera.

Behar diren argibideak jasotzen ditugunean informazio osoa emanen dizugu.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2022ko otsailaren 11n

Ekonomia eta Ogasuneko kontseilaria: Elma Saiz Delgado